CELEX: 32014R1250
Language: ro
Date: 2014-11-21 00:00:00
Title: Regulamentul de punere în aplicare (UE) nr. 1250/2014 al Comisiei din 21 noiembrie 2014 de modificare a Regulamentului (CE) nr. 891/2009 în ceea ce privește contingentele tarifare pentru zahăr originar din Serbia

22.11.2014   
            
            
               RO
            
            
               Jurnalul Oficial al Uniunii Europene
            
            
               L 335/10
            
         REGULAMENTUL DE PUNERE ÎN APLICARE (UE) NR. 1250/2014 AL COMISIEI
   din 21 noiembrie 2014
   de modificare a Regulamentului (CE) nr. 891/2009 în ceea ce privește contingentele tarifare pentru zahăr originar din Serbia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolele 180 și 187,
   întrucât:
   
               (1)
            
            
               Acordul de stabilizare și de asociere între Comunitățile Europene și statele membre ale acestora, pe de o parte, și Serbia, pe de altă parte (2) (denumit în continuare „ASA”) a fost aprobat prin Decizia 2013/490/UE, Euratom a Consiliului și a Comisiei (3) și a intrat în vigoare la 1 septembrie 2013. Articolul 26 alineatul (4) din ASA prevede accesul scutit de taxe vamale al importurilor în Uniunea Europeană de produse originare din Serbia de la pozițiile 1701 și 1702 din Nomenclatura combinată, în limita unui contingent tarifar anual de 180 000 de tone.
            
         
               (2)
            
            
               Protocolul la Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (4) („protocolul”) a fost semnat la 25 iunie 2014. Semnarea acestuia în numele Uniunii Europene, al Comunității Europene a Energiei Atomice și al statelor membre a fost autorizată prin Deciziile 2014/517/UE (5) și 2014/518/Euratom (6) ale Consiliului.
            
         
               (3)
            
            
               Articolul 2 din protocol prevede o modificare a articolului 26 alineatul (4) din ASA în vederea creșterii contingentelor tarifare existente pentru zahăr originar din Serbia, în limita unui contingent tarifar anual de 181 000 de tone.
            
         
               (4)
            
            
               În conformitate cu articolul 3 din Decizia 2014/517/UE, protocolul se aplică cu titlu provizoriu, în conformitate cu articolul 14 din acesta, începând cu prima zi a celei de a doua luni de la data semnării sale, în așteptarea finalizării procedurilor necesare pentru încheierea sa. Prin urmare, creșterea contingentelor tarifare existente pentru zahăr originar din Serbia ar trebui să intre în vigoare de la 1 august 2014.
            
         
               (5)
            
            
               Regulamentul (CE) nr. 891/2009 al Comisiei (7) prevede deschiderea și modul de gestionare a contingentelor tarifare în sectorul zahărului, inclusiv cel originar din Serbia. Prin urmare, este necesar să se modifice regulamentul menționat pentru a se ține seama de protocol.
            
         
               (6)
            
            
               În conformitate cu articolul 11 din protocol, în primul an de aplicare provizorie a protocolului, volumele noilor contingente tarifare și creșterea volumelor contingentelor tarifare existente trebuie calculate ca proporție din volumele anuale de bază indicate în protocol, luând în considerare perioada scursă înainte de 1 august 2014. Prin urmare, pentru anul 2014 creșterea volumului contingentelor existente pentru zahăr originar din Serbia ar trebui să fie disponibilă pentru perioada 1 august 2014-31 decembrie 2014.
            
         
               (7)
            
            
               Având în vedere că, în conformitate cu articolul 3 alineatul (1) din Regulamentul (CE) nr. 891/2009, contingentele tarifare sunt gestionate per an de comercializare în sectorul respectiv, trebuie să se țină seama de creșterea proporțională a volumelor contingentelor tarifare deschise pentru anul de comercializare 2013/2014 și de volumele care urmează să fie acordate pentru anul de comercializare 2014/2015, în conformitate cu protocolul. Creșterea proporțională a volumului anual pentru lunile august și septembrie 2014 corespunde la 167 de tone de zahăr. Întrucât nu va fi posibil să se utilizeze această cantitate până la sfârșitul anului de comercializare 2013/2014, cantitatea respectivă ar trebui să fie pusă la dispoziție pentru anul de comercializare 2014/2015.
            
         
               (8)
            
            
               În conformitate cu articolul 135 al doilea paragraf din ASA, acest acord nu se aplică în cazul Kosovo (8). Regulamentul (CE) nr. 2007/2000 al Consiliului (9) a fost abrogat prin Regulamentul (CE) nr. 1215/2009 al Consiliului (10). Având în vedere că Regulamentul (CE) nr. 1215/2009 nu mai prevede concesii privind importurile în Uniune pentru produsele de la pozițiile 1701 și 1702 din Nomenclatura combinată originare din Kosovo, trimiterile la Regulamentul (CE) nr. 2007/2000 și la Kosovo din Regulamentul (CE) nr. 891/2009 ar trebui, prin urmare, eliminate.
            
         
               (9)
            
            
               Prin urmare, Regulamentul (CE) nr. 891/2009 ar trebui modificat în consecință.
            
         
               (10)
            
            
               Dat fiind că anul de comercializare 2014/2015 începe la 1 octombrie 2014, modificările Regulamentului (CE) nr. 891/2009 ar trebui să se aplice cât mai curând posibil și, prin urmare, prezentul regulament ar trebui să intre în vigoare imediat.
            
         
               (11)
            
            
               Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 891/2009 se modifică după cum urmează:
   
               1.
            
            
               La articolul 1, litera (b) se elimină.
            
         
               2.
            
            
               La articolul 1, litera (g) se înlocuiește cu următorul text:
               
                           „(g)
                        
                        
                           Articolul 26 alineatul (4) din Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (11), astfel cum a fost modificat de Protocolul la Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (12).
                        
                     
         
               3.
            
            
               La articolul 2 litera (b), termenul „Kosovo” și nota de subsol aferentă se elimină.
            
         
               4.
            
            
               Anexa I partea II se înlocuiește cu textul care figurează în anexa la prezentul regulament.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică începând cu anul de comercializare 2014/2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 noiembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  JO L 278, 18.10.2013, p. 16.
   
      (3)  Decizia 2013/490/UE, Euratom a Consiliului și a Comisiei din 22 iulie 2013 privind încheierea Acordului de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (JO L 278, 18.10.2013, p. 14).
   
      (4)  JO L 233, 6.8.2014, p. 3.
   
      (5)  Decizia 2014/517/UE a Consiliului din 14 aprilie 2014 privind semnarea, în numele Uniunii Europene și al statelor sale membre, și aplicarea cu titlu provizoriu a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (JO L 233, 6.8.2014, p. 1).
   
      (6)  Decizia 2014/518/Euratom a Consiliului din 14 aprilie 2014 privind aprobarea încheierii de către Comisia Europeană, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte, pentru a se ține seama de aderarea Republicii Croația la Uniunea Europeană (JO L 233, 6.8.2014, p. 20).
   
      (7)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).
   
      (8)  Această desemnare nu aduce atingere pozițiilor privind statutul și este conformă cu RCSONU 1244/1999 și cu Avizul CIJ privind declarația de independență a Kosovo.
   
      (9)  Regulamentul (CE) nr. 2007/2000 al Consiliului din 18 septembrie 2000 privind introducerea de măsuri comerciale excepționale în favoarea țărilor și teritoriilor participante și legate de procesul de stabilizare și asociere pus în aplicare de către Uniunea Europeană, de modificare a Regulamentului (CE) nr. 2820/98 și de abrogare a Regulamentelor (CE) nr. 1763/1999 și (CE) nr. 6/2000 (JO L 240, 23.9.2000, p. 1).
   
      (10)  Regulamentul (CE) nr. 1215/2009 al Consiliului din 30 noiembrie 2009 privind introducerea unor măsuri comerciale excepționale în favoarea țărilor și teritoriilor participante și legate de procesul de stabilizare și de asociere pus în aplicare de către Uniunea Europeană (JO L 328, 15.12.2009, p. 1).
   
      (11)  JO L 278, 18.10.2013, p. 16.
   
      (12)  JO L 233, 6.8.2014, p. 3.”
   
      ANEXĂ
      Partea II din anexa I la Regulamentul (CE) nr. 891/2009 se înlocuiește cu următorul text:
      
         
            „Partea II: Zahăr din Balcani
         
         
                     ȚARĂ TERȚĂ sau teritorii vamale
                  
                  
                     Număr de ordine
                  
                  
                     Codul NC
                  
                  
                     Cantități (tone)
                  
                  
                     Taxă contingentară (EUR/tonă)
                  
               
                     Albania
                  
                  
                     09.4324
                  
                  
                     1701 și 1702
                  
                  
                     1 000
                  
                  
                     0
                  
               
                     Bosnia și Herțegovina
                  
                  
                     09.4325
                  
                  
                     1701 și 1702
                  
                  
                     12 000
                  
                  
                     0
                  
               
                     Serbia
                  
                  
                     09.4326
                  
                  
                     1701 și 1702
                  
                  
                     181 000 (1)
                     
                  
                  
                     0
                  
               
                     fosta Republică iugoslavă a Macedoniei
                  
                  
                     09.4327
                  
                  
                     1701 și 1702
                  
                  
                     7 000
                  
                  
                     0
                  
               
      
         (1)  Pentru anul de comercializare 2014/2015, cantitatea este de 181 167 de tone.”